Rikunarita-ORG/Wikinium huggingface dataset:
# Kódigo di aeropuerto di IATA

Ehèmpel di kódigo di aeropuerto di IATA riba un etikèt: TXL (Aeropuerto Berlin-Tegel).
E **kódigo di aeropuerto di IATA** ta un kódigo úniko di tres lèter ku ta wòrdu usá rònt mundu pa identifiká aeropuertonan i algun otro lugá di transporte. E kódigonan aki ta wòrdu emití dor di e Asosiashon Internashonal di Transporte Aéreo (ingles: *International Air Transport Association* òf IATA) i ta mihó konosí pa e etikèt ku ta wòrdu pegá na maletanan durante di check-in.

## Asignashon di kódigonan di IATA

* E kódigonan ta wòrdu manehá segun e guia *IATA 767* for di e sede di IATA na Montreal, Canada.
* Banda di aeropuertonan, stashonnan importante di trein y bus tambe lo haya un codigo di IATA, pa asina facilita e integrashon di diferente modo di transporte (manera combinacion di trein y avion).
* Un lista di kódigonan di IATA ta wòrdu publiká tres biaha pa aña den e Direktorio di Kódigo di Aerolinea di IATA (ingles: *IATA Airline Coding Directory*).

Ounke agentenan di biahe por ta miembro di IATA, nan no ta hunga ningun ròl den e proseso di alokashon di kódigo.

## Otro tipo di kódigo

Banda di e kódigonan di IATA, tambe tin e kódigonan di aeropuerto di ICAO, cu ta konsistí di kuater lèter.

* Kódigonan di ICAO ta wòrdu usá prinsipalmente pa buelonan internashonal i e kordinashon di tráfiko aéreo.
* Kódigonan di ICAO tambe ta wòrdu asigná na aeropuertonan sin buelonan komersial.

## Lugánan alternativo ku kódigonan di IATA

E nòmber “kódigo di aeropuerto” por krea un poko bruhamento, ya ku kódigonan di IATA ta wòrdu usá tambe pa otro lugánan:

* Stashonnan di trein i bus, por ehèmpel: *ZYR* ta e kódigo pa Brusélas-Zùit, e stashon di trein di velosidat altu na Bélgika.
* Ofisinanan òf fasilidatnan di aviashon:
	+ *HAG*: Pa ex sede di KLM na Den Haag (awor un sentro atministrativo na Rijswijk).
	+ *SPL*: Pa Schiphol komo lokalidat, kontrali na AMS, ku ta indiká e ofisinanan di KLM na Amstelveen.

E kódigonan aki ta hasi posibel pa ofresé karchinan kombiná, manera un biahe den trein sigui pa un buelo. Por ehèmpel: For di Brusélas-Zùit (ZYR) bo por biaha ku trein di velosidat altu pa Aeropuerto Paris-Charles de Gaulle (*CDG*) i despues tuma un buelo di konekshon ku Air France.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Kódigo di aeropuerto di IATA riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |